《吴江华严寺西轩洗竹因赋诗一首》
元代·成廷圭

华严寺里断云师，许我来题洗竹诗。未论竿头能进步，且教节外莫生枝。

定回独夜秋声减，经罢西轩暝色迟。从此一尘无染著，岁寒唯有此君知。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。